รีดสีดวงภายนอก เนื้อตี่งสามารถหายได้เองไหมค่ะ
สวัสดีค่ะติ่งหรือก้อนเนื้อที่ยื่นจากรูทวาร อาจเป็น1. ริดสีดวงทวารภายในระยะที่ 3 ซึ่งจะเห็นหัวริดสีดวงยื่นออกมาจากช่องทวารหนักเมื่อมีการเบ่งหรือขับถ่าย แต่สามารถใช้นิ้วดันกลับเข้าไปในช่องทวารหนักได้ แต่ก็จะโผลออกมาตามเดิมอีก2. ริดสีดวงทวารภายในระยะที่ 4 หัวริดสีดวงยื่นออกมาจากทวารหนักอย่างถาวร และไม่สามารถดันกลับเข้าไปด้านในได้หากเป็นริดสีดวงภายในระยะที่ 3-4 การรักษาต้องอาศัยการผ่าตัดออกค่ะ ไม่สามารถหายได้เอง3. ริดสีดวงชนิดภายนอก จะเห็นเป็นติ่งเนื้อสีชมพูคล้ำออกมากจากรูทวารหนัก ไม่ทำให้เกิดเลือดออกเหมือนริดสีดวงภายใน แต่จะทำให้มีอาการเจ็บ หรือปวด หากเกิดลิ่มเลือดขึ้นในหลอดเลือดที่โป่งพอง จะทำให้ปวดและเจ็บมากได้หากเป็นริดสีดวงภายนอก ที่ไม่ได้มีอาการบวม หรือเจ็บปวดรุนแรง ก็ยังไม่จำเป็นต้องผ่าตัดรักษา แต่หากมีอาการบวมและเจ็บปวด ก็ต้องอาศัยการผ่าตัดค่ะ ทั้งนี้หัวริดสีดวงจะไม่หายไปได้เอง4. เป็นติ่งเนื้อธรรมดาของผิวหนังรอบๆ ทวารหนัก มักไม่มีอาการอะไร ไม่สามารถหายได้เอง ต้องผ่าตัดออก แต่ก็ไม่ได้อันตรายอะไร5. แผลปริขอบทวารหนัก ซึ่งหากเป็นเรื้อรัง เยื่อบุผิวรอบๆ แผลที่ทวารหนักนี้จะหนาตัวขึ้น ทำให้มีลักษณะเป็นติ่งเนื้อขึ้นมาได้ด้วย ซึ่งติ่งที่เกิดจะไม่สามารถหายได้เอง แต่ก็ไม่จำเป็นต้องผ่าตัดออก6. หูดหงอนไก่ จะเป็นติ่งเนื้อหรือตุ่มเนื้ออ่อนๆ สีชมพูหรือสีเนื้อ ผิวมักขรุขระ อาจพบติ่งเดียวหรือหลายติ่ง อาจมีอาการคันร่วมด้วยแต่มักไม่มีอาการเจ็บ หรือแสบ เป็นโรคติดต่อจากการมีเพศสัมพันธ์ การรักษาคือการใช้ยาทา ใช้เลเซอร์ ใช้เครื่องจี้ไฟฟ้า เป็นต้น